open-index/open-wikipedia-markdown huggingface dataset:
Skjells år og alder

Å komme til **skjells år og alder**, tidligere også skrevet **skjels år og alder**,  betyr at en har blitt så gammel at en har begynt å forstå eller at en har blitt klok.

*Skjells* i dette uttrykket har med ordene *skjelne* og *skille* å gjøre. Når man skjelner eller skiller mellom noe, forstår en, og når en når skjells år og alder, har man fått forstand og blitt fornuftig. Det er det samme ordet som skjellig, som brukes i straffeprosessloven om «skjellig grunn til mistanke», da i betydningen forståelig, rimelig, fortsandig eller klar. Det samme ordet brukes i uttrykk som «å gjøre rett og skjell for seg» eller «det skjeller deg ikke», som betyr «det vedkommer deg ikke» eller «det har du ikke forstand på».

Uttrykket forekommer også på dansk i formen *at komme til skels år og alder*. Der ble tidligere også ordet *skel* brukt i betydningen «evne til å skjelne, skjønne», «skjønnsomhet», «fornuft», «forstand» og «(åndelig) sans» og i sammensetninger som *skelsaar* eller *skelsalder*. *Å komme til skjells år og alder* kan på engelsk oversettes med *reach the age of discretion*. 

## Referanser
Dora Boothby

**Penelope Dora Harvey Boothby**, gift Geen, (født 2. august 1881 i Finchley i Middlesex, død 22. februar 1970) var en britisk tennisspiller.

Boothby vant i 1909 singletittelen i Wimbledonmesterskapet, hun  beseiret Agnes May «Agatha» Morton med  6-4, 4-6, 8-6. 

Året derpå, i 1910, tapte Boothby sin tittel til Dorothea Douglass Chambers som vantChallenge Round med 6-2, 6-2 og tok sin fjerde singletittel i Wimbledon. I 1911 møttes de på nytt i Challenge Round, etter at Boothby hadde vunnet alle sine kamper i All Comers Round uten å tape et sett. Også denne gang ble Chambers en for tøff motstander, hun vant med 6-0, 6-0 i en kamp som kun varte i 25 minutter.

Boothby vant doubleturneringen i Wimbledon 1913 sammen Winifred McNair, de beseiret Chambers og Charlotte Sterry i finalen, (4-6, 2-4 oppgitt).

Boothby ble sølvmedaljevinner i singleturneringen under Sommer-OL 1908 i London, hun tapte finalen til Dorothea Douglass Chambers.

## OL-medaljer
* 1908  London -  Sølv i tennis, single damer utendørs

## Grand Slam-titler
*  **[[Wimbledon (tennis)|Wimbledon]]:**
** Single damer – 1909 (hun beseiret Agnes Morton med 6-4, 4-6, 8-6 i finalen)
** Double damer – 1913 (sammen Winifred McNair)

## Referanser


## Eksterne lenker
*
Ethel Thomson Larcombe

**Ethel Larcombe** (født Ethel Warneford Thomson, 8. juni 1879, Islington, London, død 11. august 1965) var en britisk tennis- og badmintonspiller.

## Tennis
Ethel Larcombe deltok i damsinglen i Wimbledon første gang i 1902 og siste gang i 1919. Hun deltok ikke i årene 1907-1911. I 1912 vant hun singleturnerningen, hun beseiret Blanche Hillyard i semifinalen i All Comers Round med 6-1, 6-0 og i finalen Charlotte Sterry med 6-3, 6-1. Ettersom regjerende mester fra året før, Dorothea Douglass Chambers ikke stilte opp å forsvarte sin tittel ble Ethel Larcombe erklært som vinnere av dameturneringen. I 1914 var hun på nytt i finalen i Challenge Round, hun tapte for Chambers som dermed vant sin siste av i alt sju singletitler i turneringen. 

## Badminton
Ethel Larcombe var også en fremgangsrik badmintonspillere. Også her var en av hennes fremste konkurrenter Dorothea Douglass Chambers. Larcombe var med sine fem singletitler i Yonex All England Open (1900, 1901, 1903, 1904 og 1906) mer fremgangsrik enn Chambers med sine to titler (double og mixeddouble). Ethel Larcombe vant i tillegg doubletittelen i mesterskapet i 1902, 1904, 1905 og 1906 samt mixeddouble i 1903 og 1906.

## Grand Slam-titler
*  **[[Wimbledon (tennis)|Wimbledon]]:**
** Single damer: 1912
** Double damer: 1903, 1904
** Mixed double: 1904, 1905, 1912, 1914

## Referanser

## Eksterne lenker
*
Kommunistische Arbeiter-Partei Deutschlands

**Kommunistische Arbeiter-Partei Deutschlands** (KAPD), norsk: Tysklands Kommunistiske Arbeiderparti, var et tysk rådskommunistisk parti som eksisterte mellom 1920 og 1927. Inspirert av nederlandske rådskommunister som Anton Pannekoek og Herman Gorter ble partiet opprettet av en venstreopposisjonell gruppe rundt Paul Levi, som var ekskludert fra Kommunistische Partei Deutschlands (KPD) året før.

Partiet ble grunnlagt i kjølvannet av det mislykkede revolusjonsforsøket i Tyskland i januar 1920. Kretsen rundt Levi mente at KPD hadde vist seg ute av stand til å lede revolusjonen i riktig retning, og da partiet ble stiftet hadde det opp mot 80&nbsp;000 medlemmer. Partiet nøt også godt av avskallinger fra KPD. I 1922 tok partiet initiativ til dannelsen av *Den Kommunistiske Arbeiderinternasjonale*, en internasjonal samling av rådskommunistiske partier og organisasjoner fra Storbritannia, Belgia, Nederland og Bulgaria i tillegg til KAPD. På dette tidspunktet var imidlertid partiet allerede spaltet mellom en fraksjon med hovedsete i Berlin og en med hovedsete i Essen, og Berlin-fraksjonen mente det var for tidlig å danne en ny internasjonale. Denne skulle for øvrig gå i oppløsning i 1925.

Partiet kollapset fullstendig rundt 1926/27 etter at de indre stridighetene hadde tatt knekken på det meste av partiets utadrettede arbeid. 

KAPD markerte seg ved å ta avstand fra den leninistiske partimodellen med demokratisk sentralisme, valgdeltakelse og deltakelse i reformistiske fagforeninger. KAPD betegnes følgelig ofte som et parti med sterke syndikalistiske trekk, og Lenin fremmet en omfattende kritikk blant annet av KAPD i boka «Venstre»-kommunismen - en barnesjukdom. På tross av dette var det frem til 1921 assosiert medlem av Komintern.

## Referanser


## Eksterne lenker
*
Inger Ane Hole

**Inger Ane Hole** (født 6. februar 1987 på Lillehammer) var en norsk fotballspiller, som spilte i Trondheims-Ørn. Hole er oppvokst i Lesja i Oppland og har spilt i Trondheims-Ørn siden. Hun har scoret 9 mål på 53 kamper i de tre sesongene hun har spilt for klubben. Hole har også spilt 11 kamper for aldersbestemte landslag.

Inger Ane Hole anses å være en stopperkjempe. Hun ble noe overraskende toppscorer i 2. divisjon i sesongen 2006.

Hun har i etterkant blitt lærer på Wang toppidrett avd. Hamar. Hole var spillende trener for Fotballaget Fart. 

## Meritter
**Med Trondheims-Ørn:**
*Seriesølv 2006

## Referanser
Bjørn Johansen

**Bjørn Johansen** kan vise til:

*Bjørn Johansen (musiker) (1940–2002), norsk jazzsaksofonist.
*Bjørn Johansen (ishockeyspiller) (1944–), norsk ishockeyspiller.
*Bjørn Richard Johansen (1965–), norsk økonom og kommunikasjonsrådgiver
*Bjørn-Peder Johansen (1967–), norsk musiker
*Bjørn Johansen (fotballspiller) (1969–), norsk fotballspiller.

## Se også
*Bjørn Johannessen (1944&ndash;), norsk diplomat
*Bjørn Olaf Johannessen (1965&ndash;), norsk forfatter
Helen Bannerman

**Helen Bannerman** (født 25. februar 1862, død 13. oktober 1946) var en skotsk forfatter som skrev barnebøker, blant annet *[[Lille Sorte Sambo]]*.

Hun var født i Edinburgh, og ettersom kvinner ikke hadde adgang til universitetene i Storbritannia måtte hun studere privat. Hun bodde i mange år i India, hvor hennes mann arbeidet.

## Bøker
* *The Story of Little Black Sambo*, 1899
** Norsk originaltittel *Fortellingen om vesle svarte Sambo*, 1949, senere som *[[Vesle svarte Sambo]]*
* *Story of Little Black Mingo*, 1901
* *Story of little Black Quibba*, 1902
* *Little Degchie-Head: An Awful Warning to Bad Babas*, 1903
* *Little Kettle-Head*, 1904                       
* *Pat and the Spider*, 1905
* *The Teasing Monkey*, 1907                  
* *Little Black Quasha*, 1908
* *Story of Little Black Bobtail*, 1909       
* *Sambo and the Twins*, 1936

## Referanser


## Eksterne lenker
* 
* 
* 
*  Helen Bannerman i ''SterlingTimes''
*  The Story of Little Black Sambo i ''SterlingTimes''
Winifred McNair

**Winifred Margaret Slocock McNair** (født 9. august 1877, død 28. mars 1954) var en britisk tennisspiller.

Hun ble olympisk mester under Sommer-OL 1920 i Antwerpen, sammen med Kathleen McKane vant hun damedoubleturneringen. I 1913 vant hun damedoublen i Wimbledon sammen med Dora Boothby. Hun var også i finalen i singleturneringen, men hun tapte den til Dorothea Douglass Chambers.

## OL-medaljer
* 1920  Antwerpen -  **Gull** i tennis, double damer (sammen med Kathleen McKane)

## Grand Slam-titler
*  **[[Wimbledon (tennis)|Wimbledon]]:**
** Double damer – 1913 (sammen Dora Boothby)

## Referanser


## Eksterne lenker
*
Alabamas flagg

**Alabamas flagg** er hvitt med et rødt andreaskors. Flagget ble innført 16. februar 1895. Flaggets størrelsesforhold ble ikke offisielt fastsatt. Tanken var å innføre et flagg som både i form og innhold minnet om konføderasjonens faner, derav andreaskorset og praksisen med at flagget gjøres kvadratisk. I nyere tid er den rektangulære formen mest vanlig. 

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

## Eksterne lenker
* State Flag of Alabama  fra Alabama Department of Archives & History
Leghorn

**Leghorn** er en hønserase fra Italia som nok er verdens mest kjente hønserase. I Norge blir den ofte kalt «Hvit Iitaliener». Navnet Leghorn kommer fra den britiske forvanskningen av navnet Livorno, en havneby i Toscana; man regner hønserasen for å komme herfra. De er suverene når det gjelder å legge egg, men har meget dårlig utviklet rugelyst. De flyr godt; vil man ha rasen utegående må man ha tak over hønsegården.
Shaman King

**Shaman King** (japansk *Shāman Kingu*, シャーマンキング = *Sjamankongen*) er en japansk tegneserie, *[[manga]]*, som er gjort av Hiroyuki Takei. Den handler om en gutt som heter Yoh-Han på japansk, på andre språk ofte bare Yoh. Tegneserien finnes også som tegnefilm, *[[anime]]*. Tegneserien har kommet med 32 bind totalt og tegnefilmen har kommet med 64 episoder foruten tre spesialepisoder.

## Handling
Yoh er en sjaman som er kommet til Tokyo for å finne sin hovedsjel. Med mye besvær får han tak i den sterke samuraiånd, *Amidamaru*, som også kalles for «djevelen», eller *Devil*, for de som lest den engelske utgaven. Grunnen til at Amidamaru har fått navnet «djevelen» er for at han har nektet å slå ihjel sin beste venn. Yoh øver til sjamankampen i Tokyo som skal avgjøre hvem som er den neste sjamankongen.

For å kvalifisere seg til sjamankampen må Yoh slåss mot en av oppsynsvaktene, Silva. Han må få inn minst ett treff for å klare det. Etter det får han en «Orakelsøker». Den viser hvilke sjamaner som skal sloss med hvem, hvor og når. Yohs første motstander er en Anui ved navn HoroHoro. Anuiene bruker naturen og naturens skapninger som deres medium og oversjeler. Men naturen blir gjort til arbeidsplasser, skoger blir gjort til vedkubber, og Anuienes rike minsker og med det dyrelivet. Arten til oversjelen hans holder på å dø ut, og derfor er drømmen til HoroHoro å lage et landskap med bare natur, hvor alle skogsdyr kan leve. Yoh blir rørt av det HoroHoro forteller ham, og bestemmer seg for å gjøre HoroHoros drøm virkelig når han blir sjamankonge.
## Eksterne lenker
*
Arkansas’ flagg

**Arkansas' flagg** består av en rød duk hvorpå det er plassert en blå og hvit spissrute dekorert med stjerner og delstatens navn.

Fargene er USAs flaggfarger. Spissruten, eller diamantformen, skal symbolisere at Arkansas var den eneste delstaten der det ble utvunnet diamanter. Stjernene i den blå rammen er 25 i tallet og viser til at Arkansas var delstat nummer 25 opptatt i unionen. To av stjernene i det midtre feltet representerer delstatene Arkansas og Michigan, to søsterstater som ble opptatt i unionen samtidig. 

Den første versjonen av Arkansas' flagg ble innført i 1913, da med tre stjerner i det midtre hvite feltet. Antallet stjerner ble i 1923 økt til fire, den fjerde stjernen representerer Amerikas konfødererte stater. I 1924 fant stjernene den plassering de fortsatt står i.

Flagget er tegnet av Willie Hocker og ble valgt blant 65 ulike forslag. 

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970
Mila Kunis

**Milena Markovna** «**Mila**» **Kunis** (født 1983) er en ukrainskfødt amerikansk skuespiller.

## Tidlig liv
Kunis flyttet med familien sin fra daværende Sovjetunionen til Los Angeles i California da hun var syv år i 1991. Hennes morsmål er russisk og hun kunne ikke engelsk da de ankom USA. Familien bodde i Kyiv før de nesten uten noen penger utvandret til USA. Familien er jødisk og mange slektinger ble drept under holocaust. Til tross for rykter, lærte ikke Kunis engelsk ved å se *The Price Is Right*. Hun gikk på Hubert How Bancroft Middle School i Los Angeles, hvor hun også tok dramatimer etter skolen og hadde mindre roller i barneprogram og TV-reklamer. I 1994 medvirket hun i *[[I gode og onde dager]]* som en ung Hope Williams.

## Karriere
Kunis er best kjent for rollen som Jacqueline «Jackie» Burkhart i *[[Et syttitallsshow]]*, hvor hun deltok i 200 episoder, og som stemmen til Meg Griffin i den animerte serien *[[Familien Griffin]]* siden 1999. Hun har også deltatt i TV-seriene *[[Walker, Texas Ranger]]*, *[[Baywatch]]*, *Nick Freno: Licensed Teacher*, *[[Den syvende himmel]]*, *[[Get Real]]*, *[[Grounded for Life]]*, i tillegg til flere filmer.

## Roller (utvalg)
* 1996: *[[Santa with Muscles]]* – Sarah (film)
* 1998–2006: *[[Et syttitallsshow]]* – Jackie Burkhart (TV-serie)
* 1999–: *[[Family Guy]]* – Meg Griffin [stemme] (TV-serie)
* 2001: *[[Get Over It]]* – Basin (film)
* 2002: *[[American Psycho II: All American Girl]]* – Rachael (film)
* 2007: *[[After Sex]]* – Nikki (film)
* 2007: *[[Moving McAllister]]* – Michelle McAllister (film)
* 2008: *[[Boot Camp (film)|Boot Camp]]* – Sophie (film)
* 2008: *[[Forgetting Sarah Marshall]]* – Rachel Jansen (film)
* 2008: *[[Max Payne (film)|Max Payne]]* – Mona Sax (film)
* 2009: *[[Extract]]* – Cindy (film)
* 2010: *[[The Book of Eli]]* – Solara (film)
* 2010: *[[Date Night]]* – Whippit (film)
* 2010: *[[Black Swan]]* – Lily (film)
* 2011: *[[Friends with Benefits]]* – Jamie (film)
* 2012: *[[Ted (film)|Ted]]* – Lori (film)
* 2013: ** – Theodora (film)
* 2013: *[[Blood Ties]]* – Natalie (film)
* 2013: Third Person – Julia
* 2014: Two and a Half Men – Vivian
* 2014: The Angriest Man in Brooklyn (film)

## Utmerkelser

## Fotnoter

## Referanser


## Eksterne lenker
* 
*
New Mexicos flagg

**New Mexicos flagg** er gult med et rødt solsymbol i midten. Solsymbolet stammer fra Zia-Pueblo-indianernes kultur. Fargene, gult og rødt, er Spanias flaggfarger og er valgt for å minne om at de første europeisk utforskerne i området var spanske. Flagget er i størrelsesforholdet 2:3.

New Mexicos flagg ble innført etter pådriv fra den patriotiske organisasjonen Daughters of the American Revolution. Konkurransen som ble avholdt ble vunnet av legen og arkeologen Harry Mera, som foreslo flaggtegningen delstaten offisielt valgte. Flagget ble innført 15. mars 1925.

New Mexicos flagg regnes som et av de mest særegne blant USAs delstatsflagg. Flere andre delstater har flagg med blå duk og delstatens segl eller våpen slik at det kan være vanskelig å skille dem fra hverandre. New Mexico har som eneste delstat i USA gul farge i flaggduken.

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970
11. serierunde i Adeccoligaen 2007

**11. serierunde i Adeccoligaen 2007** startet 17. juni klokken 16.00 med den TV-sendte kampen mellom Hamarkameratene og Moss. Denne kampen var som følge av et dommerutvekslingsprogram oppført med Tobias Mattson fra Karlstad i Sverige som dommer. Runden ble for øvrig avsluttet med syv kamper den 18. juni som alle startet klokken 18.00.

## Fakta

## Eksterne lenker
* Adeccoligaen 2007: Terminliste og resultater  på altomfotball.no
Nørdre Kalvehølotinden

**Nørdre Kalvehølotinden** er et fjell i Vang kommune i Innlandet. Det har en høyde på  meter over havet. Til tross for navnet er dette den sørligste av Kalvehølotindene. Tinden er også den sørligste av toppene i Norge over  meter. Tinden ligger på nordsiden av innsjøen Bygdin i Gjendealpene, like øst for Torfinnstindane og like vest for Søre Kalvehølotinden.

## Adkomst
Nørdre Kalvehølotinden kan nås fra Bygdin (stedet) via oppmerket tursti (Turistforeningen) langs Bygdin (innsjøen) til Torfinnsbu. Fra Torfinnsbu er sør og sørvestsiden av tinden mulig å bestige uten bruk av klatreutstyr. Ruten er ikke merket. 

## Se også
Liste over fjell i Skandinavia

## Fotnoter



## Referanser
Breiviken

**Breiviken** eller **Breivika** er en badestrand på Nordås. Den ligger nedenfor Rotvollen og Nordåstræet. Dette er en badestrand og båtplass der mange bader når det er fint vær. Det er fine småklipper der, hvor det er muligheter for å stupe fra. Det er også en bålplass, tilegnet for folk som vil benytte seg av den.   

## Referanser
Rotvollen (Bergen)

**Rotvollen** er en grunnkrets i området Nordås i Ytrebygda bydel i Bergen kommune med 1&nbsp;760 innbyggere (2009).

Rotvollen er også navnet på en liten gate/vei i området. Nordåsneset og Nordåstræet grenser til Rotvollen. I enden av Rotvollen går det stier og veier ned til Nordås sin kjente badestrand Breiviken med båtplass, sandstrand og en liten holme som veldig ofte har besøk av folk. De siste årene har badestranden kanskje hatt for mange besøkende, noe som har gjort at man veldig ofte finner glasskår der og avfall. 

Før i tiden var det en gård i Rotvollen som var eid av Johannes Nordås, populært kalt «Johannes på Roten», for å skille ham fra to andre bønder i området, Johannes N. Nordås («Nilse-Johannes») og Johannes S. Nordås («Tomat-Johannes»).
Tverråga (Mo i Rana)

**Tverråga** er en elv i Rana kommune som munner ut i Ranelva. Elven har sitt utløp ved Tverrvatnet. Elven tar opp i seg syv andre elver, den siste ved bydelen Hammeren.

I Mo i Rana, ved Revelbrua mellom Svenskvegen til Gruben og E6, skifter elva navn til Revelelva. Revelfossen ligger mellom bruene. Elva rennere ut i Ranelva tre kilometer før den renner ut i Ranfjorden.


Fil:Tverråga 14.JPG|Tverråga sett fra Klokkerhagen
Fil:Tverråga 13.JPG|Tverråga sett fra Klokkerhagen
Fil:Tverråga 12.JPG|Tverråga sett fra Klokkerhagen
Fil:Tverråga 11.JPG|Tverråga sett fra Klokkerhagen
Fil:Tverråga 10.JPG|Tverråga sett fra Klokkerhagen
Fil:Tverråga 09.JPG|Tverråga sett fra Klokkerhagen
Fil:Tverråga 08.JPG|Tverråga sett fra Klokkerhagen
Fil:Tverråga 05.JPG|Tverråga (brua før Klokkerhagen)
Fil:Tverråga 06.JPG|Brua før Klokkerhagen
Fil:Tverråga 07.JPG|Tverråga (brua før Klokkerhagen)
Fil:Tverråga 03.JPG|Tverråga sett fra veien til Hammeren
Fil:Tverråga 04.JPG|Tverråga sett fra veien til Hammeren
Fil:Tverråga 02.JPG|Tverråga sett fra Svenskveien mellom E6 og Gruben


## Referanser
Dor

**Dor** er et verktøy som brukes både av snekkere og innen mekaniske fag. En dor kan ha mange former avhengig av formålet. Generelt er det en metallstang, rett eller konisk, som brukes til å konsentrere et hammerslag til et punkt eller til å presse ut noe av et hull. Spissen på en dor er enten flat eller hul.

**Kjørner** er et verktøy som er lik en dor, men er spiss i enden. En kjørner brukes til å lage små hull i en flate, f.eks. for å unngå at boret glir vekk når man skal bore et hull.

En snekker vil bruke en dor for å slå en spiker, gjerne en dykkert, litt ekstra inn i treverket uten at hammeren skal sette merker. En snekkerdor er dermed kon med en endeflate på ca. 1,5&nbsp;mm som passer til spikerhodet.

En mekaniker bruker en rett dor for å drive ut en låsesplint av et hull. En slik dor er rett og med en diameter som er marginalt mindre enn hullet der splinten sitter.

En motorreparatør vil trenge en dor formet som en kort rund sylinder til å sette i pressa for å presse ut et lager. Doren gir et jevnt press slik at ikke lageret kommer skjevt og biter seg fast.

I produksjon kan en bruke en måledor for å teste om et hull har oppnådd riktig diameter.

En børsemaker vil bruke en dor for å måle løpets kaliber, gjerne i messing eller annet mykt metall for å unngå å skade pipen.

Spennstifter monteres og demonteres gjerne med passende dor. En startdor med hul spiss kan brukes for å holde spennstiften fast idet den entrer. Når stiften har entret kan man bytte til annen type dor som ikke er hul, og som har samme diameter som spennstiften.

## Referanser
Hernes

**Hernes** er ei bygd øst i Elverum kommune, Innlandet fylke. Hernes er en av de større bygdene i kommunen. Hernes regnes som regel fra Løvbergsmoen i vest og langt bort mot grensa til Trysil i øst. I *sentrum* av bygda ligger det en butikk (pr.mai 2016 Coop Matkroken), en kro, Hernes kirke, Hernes barneskole, Herneshallen og grendehuset Norvang. Innunder Hernes regnes også Julussdalen og Nordskogbygda mot nordøst i bygda.

I Hernes har de eget idrettslag som driver med fotball, langrenn, hopp, kombinert og skiskyting. 60– og 70–tallets skiløpere Reidar Hjermstad og Johs. Harviken er fra Hernes. Thomas Øverby er en av dem som har spilt for klubbens fotballag i sine yngre dager. Norges første kvinnelige olympiske skihopper, Gyda Enger, representerer Hernes IL.

Bygda har også et aktivt korpsmiljø i Hernes skolekorps. 

I 1909-1910 bygget Jens Bull-Andersen Norges første permanente vindkraftverk på gården Nødsel Vestre i Hernes.

## Referanser


## Eksterne lenker
* Lokalavisen Østlendingens saker om Hernes
Rewind

**«Rewind»** er den tredje singelen av den skotske musikeren Paolo Nutini. Låta som er fra albumet These Streets ble lansert 4. desember 2006. Denne singlen var Nutinis første låt som ikke nådde topp 20-plassering på UK Singles Chart, men den ga ham en tredje topp 30-plassering på rad på denne lista.

Sangen ble brukt på slutten av CSI:Miami-episoden «Broken Home» (sesong 5, episode 16).

## Eksterne lenker
* Musikkvideoen til «Rewind» på YouTube
TV Haugaland

**TV Haugaland** er en TV-stasjon med base i Haugesund, etablert i 1990. Kanalen dekker Haugalandet i Rogaland og deler av Sunnhordland i Vestland, og regnes som en av de eldste lokal-TV-stasjonene i Norge.

Per 2012 hadde kanalen konsesjon i 14 kommuner på Haugalandet og i Sunnhordland.

Ansvarlig redaktør siden 2018 er Karen Hesseberg.

## Historie
TV Haugaland ble etablert i Haugesund den 20. november 1990. Etter noen år ble selskapet overtatt av en investorgruppe med tilknytning til Åkrehamn, deriblant Bøhn Regnskap. Virksomheten ble i den forbindelse flyttet til Åkrehamn, og Dag Sandslett tiltrådte som daglig leder.

I 1994 ble stasjonen overtatt av nye eiere, og driften ble flyttet tilbake til Haugesund. Samtidig ble kanalens programprofil og visuelle uttrykk endret.

Sommeren 2018 var selskapet truet av konkurs. Senere samme år ble aksjemajoriteten ervervet av en av de eksisterende aksjonærene.

I februar 2022 ble det offentlig kjent at Schibsted ervervet 40 prosent av aksjene i selskapet, etter omtrent 30 år med lokalt eierskap.

Flere personer som senere har arbeidet i riksdekkende medier, har bakgrunn fra TV Haugaland, blant andre Julie Strømsvåg, Øyvind Fjeldheim og Reinert Olsen.

## Redaktører
* 1994–2004: Margareth H. Langebro
* 2015–2018: Øystein Merkesvik
* 2018: Karen Hesseberg

## Referanser


## Eksterne lenker
*
Sollia

:Også *Sollien* omdirigeres hit

**Sollia** kan referere til:
* Sollia (turisthytte) &ndash; ei turisthytte i Heim kommune i Trøndelag
* Sollia (kommune) &ndash; en tidligere kommune i Hedmark
* Sollia &ndash; en grunnkrets i Senja kommune i Troms og Finnmark
* Sollia (fjell) &ndash; et fjell på Gurskøya i Møre og Romsdal

**Sollien** kan referere til:
* Sigurd Sollien, programleder i TV

* Sollien (Bergen), et strøk og en grunnkrets i Bergen
* Et strøk og en grunnkrets i Gjøvik

## Se også

* Solli (pekerside)
* Sollie (pekerside)
Miniatyrmaleri

**Miniatyrmaleri** eller **miniatyr** er et maleri i liten størrelse. Ordet kommer fra fransk via middelalderlatin *miniatura*, av perfektum partisipp av *miniare*, «å illuminere et manuskript», fra latin *miniare*, «å male med (rød) mønje». Fra middelalderen har det fått betydningen«lite bilde», ettersom bilder i middelalderens illuminerte manuskripter var små, men også fordi likelydende latinske ord uttrykte «litenhet»: *minor, minitus* («liten»), *minimum, minimus* («minst») og så videre. Betegnelsen miniatyrmaleri omfatter derfor både små bokillustrasjoner i dekorerte manuskripter fra middelalderen, men også andre malerier og dekorasjoner i små formater, særlig portrettminiatyrer, som oppstod fra den samme tradisjonen på 1500-tallet og opprinnelig benyttet de samme teknikkene inntil daguerreotypi og fotografi tok over på 1800-tallet. Ordet «miniatyr» fikk også den generelle betydning «forminsket».

Til å begynne med var det *vellum* (pergament) som var brukt som underlag, med bildet utført i gouache eller akvarell, gjerne med tusjtrukne omriss. Dette gikk på en måte «i arv» fra den tid bøker ble skrevet for hånd og «illuminert».

Formatet på et miniatyrbilde kunne variere fra noe som gikk inn i en medaljong, det vil si frimerkestørrelse, til noe over vanlig spillkortstørrelse. Slike bilder kunne brukes til å ha med seg portrett av kjæresten, ektefellen ved lengre adskillelser eller, ved frierier, å gi et inntrykk av hvem en hadde med å gjøre. Utover 1700-tallet ble miniatyrer oftere utført på elfenbein eller som emaljeringer, slik at de kunne pryde smykkeskrin og snusdåser. Etter at det ble så godt som slutt på at de ble laget, ble de populære som samlerobjekter.

Bortsett fra vestlige og bysantinske tradisjoner er det en gruppe av asiatiske tradisjoner som generelt er mer illustrativ i sitt vesen, og fra opprinnelsen i manuskriptenes bokdekorasjon har det også utviklet seg små malerier på enkeltark som ble oppbevart i album. Disse ble også kalt for miniatyrmalerier selv om vestlige tilsvarigheter i akvarell og andre medier generelt ikke kalles for det. Innenfor den asiatiske gruppen er også persiske miniatyrer, og avgreninger i Det osmanske riket, Mogulriket, og andre indiske avleggere.

## Se også
* Illuminerte manuskripter
* Bokkunst
* Snittmaleri

## Referanser


## Litteratur
* Hindman, Sandra; Camille, Michael; Rowe, Nina; Watson, Rowan (2001): *Manuscript Illumination in the Modern Age : Recovery and Reconstruction*, Evanston : Northwestern University.
* Coomans, Thomas; Maeyer, Jan De, red. (2007): *The Revival of Mediaeval Illuminating in the Nineteenth Century* (KADOC Artes, 9), University Press Leuven.

## Eksterne lenker
*
Kathleen McKane Godfree

**Kathleen «Kitty» McKane Godfree** (født 7. mai 1896 i London, død 19. juni 1992) var en britisk tennis- og badmintonspiller.

McKane vant olympisk gull i Sommer-OL 1920 i Antwerpen, sammen med Winifred McNair vant hun damedoubleturneringen. Hun tok sølv i mixeddouble og bronse i single. Fire år senere i Sommer-OL 1924 i Paris tok hun sølv i damedoublen og en bronsemedalje i singleturneringen.

Kathleen McKane giftet seg 1925 med tennisspilleren Leslie Godfree. De er det eneste ektepartet som har vunnet mixed double-tittelen i Wimbeldon, de vant turneringen i 1926. De spilte også i mixeddoublefinalen to år før, i 1924, men da mot hverandre. Kathleen McKane vant da finalen sammen med *J. Gilbert* over sin blivende make og *S. Barron*. Kathleen McKane var sammen med sin søster, Margaret McKane Stock, det første og eneste søskenpar som har spilt i en doublefinale i Wimbledon (1922) frem til 2000 da Serena og Venus Williams var finalister. De tapte finalen i 1922 til Suzanne Lenglen og Elizabeth Ryan med 0-6, 4-6. 

I 1923 var hun i sin første singlefinale i Wimbledon, hun tapte til Suzanne Lenglen med 2-6, 2-6. Året etter, i 1924, var hun på nytt finalist, hun møtte Helen Wills Moody, som hun beseiret med 4-6, 6-4, 6-4 og tok dermed sin første singletittel i mesterskapet. 

To år senere, i 1926, da Lenglen var storfavoritt til singletittelen, men etter å ha tatt feil av starttidspunktet til en av sine kamper og ufrivillig latt publikum og den britiske dronningen vente i over en time, trakk Lenglen seg fra turneringen. I hennes fravær kom seg McKane til finalen, hun møtte Lili de Alvarez fra Spania, som hun beseiret med 6-2, 4-6, 6-3. 

Kathleen McKane Godfree ble i 1978 opptatt i International Tennis Hall of Fame.

## OL-medaljer
* 1920  Antwerpen -  **Gull** i tennis, double damer (sammen med Winifred Margaret McNair)  Storbritannia
* 1920  Antwerpen -  Sølv i tennis, mixeddouble (sammen med Maxwell Woosnam)  Storbritannia
* 1924  Paris -  Sølv i tennis, double damer (sammen med Phyllis Covell)  Storbritannia
* 1920  Antwerpen -  Bronse i tennis, single damer  Storbritannia
* 1924  Paris -  Bronse i tennis, single damer  Storbritannia

## Grand Slam-titler
*  **[[Wimbledon (tennis)|Wimbledon]]:**
** Single damer – 1924 (hun beseiret Helen Wills Moody med 4-6, 6-4, 6-4 i finalen)
** Mixed double – 1924 (sammen med J. Gilbert)
** Single damer – 1926 (hun beseiret Lili de Alvarez  med 6-2, 4-6, 6-3 i finalen).
** Mixed double – 1924 (sammen med sin mann Leslie Godfree)
*  **[[US Open (tennis)|US Open]]:**
** Double damer – 1923 (sammen med Phyllis Howkins Covell)
** Mixed double – 1925
** Double damer – 1927

## Referanser


## Eksterne lenker
*
Pleurodonta

* Corytophanidae
* Crotaphytidae
* Hoplocercidae
* Iguanidae
* Opluridae
* Phrynosomatidae
* Polychrotidae
* Tropiduridae

Se Iguanidae!

## Eksterne lenker
*
Blåfjell gruver

**Blåfjell gruver** er lokalisert ved Blåfjell i Sokndal kommune i Rogaland. 
Ved Blåfjell gruver ble det i perioden  fra 1863 til 1876 utvunnet titanholdig jernmalm.

Det var det engelske selskapet *The Norwegian Titanic Ore Company* som drev gruvene og  eksporterte den titanholdige jernmalmen til England for smelting. Forsøk på smelting ved norske jernverk var mislykket, fordi det titanførende mineralet ilmenitt har høyt smeltepunkt.

Dette var blant den tidligste jernmalmeksporten fra Norge, og i årene rundt 1870 skjedde så godt som all norsk eksport av jernmalm fra Blåfjell gruver. Frem til 1873 var det en stor produksjon ved gruvene. I 1874 ble produksjonen kraftig redusert, og i slutten av 1875 var det slutt på produksjonen. Transport av allerede utvunnet malm fortsatte inn i 1876. Totalt ble det utvunnet omtrent 80 000 tonn malm fra gruvene.

Fra gruvene i Blåfjell 106 meter over havet går det en 8,4&nbsp;km lang nedlagt jernbanetrasé gjennom Hauge til Rekefjord. Denne traseen har i nyere tid blitt gjort om til en gang- og sykkelsti/turvei. Noen hus langs traseen har også gateadresse til «Malmbanen».

Blåfjellgruven er en geotop i Magma Geopark.

## Se også
*Norsk bergindustrihistorie

## Referanser
* Finn Nesvold / Sikke Viste 2006
Langneset

**Langneset** er den sørligste bydelen av Mo i Rana i Rana kommune. E6 passerer gjennom stedet. Nasjonalbibliotekets avdeling i Mo i Rana befinner seg i Langneset. Stedet er også kjent for hoppbakken Fageråsbakken.

Dyrebeskyttelsen i Rana har sitt sete i Langneset.

## Bebyggelse
Bebyggelsen i Langneset består både av private boliger, Mobo-leiligheter og boligblokker.

Fil:Apartment building Langneset Rana.JPG|Blokkleilighet i Langneset
Fil:Apartment buildings Langneset Rana.JPG|Gangvei langs E6 nedenfor blokkleiligheter i Langneset
Fil:Apartment buildings Langneset Rana2.JPG|Blokkleiligheter i Langneset


## Næringsliv

Fil:Shell petrol station in Langneset Rana.JPG|Shell bensinstasjon
Fil:Statoil petrol station in Langneset Rana.JPG|Statoil  bensinstasjon
Fil:Bilhuset in Langneset Rana.JPG|Bilhuset bilforretning
Fil:Krutå Langneset Rana.JPG|Krutå bilforretning
Fil:Pedersen Auto AS Langneset Rana.JPG|Pedersen Auto AS  bilforretning
Fil:Mekonomen AS.JPG|Mekonomen AS bilrekvisita
Fil:Bilxtra car accessories in Langneset Rana.JPG|BilXtra bilrekvisita
Fil:Elkjop in Langneset Rana.JPG|Elkjøp elektriskforretning
Fil:Jernia Langneset Rana.JPG|Jernia verktøyforretning
Fil:Rorco AS Langneset Rana.JPG|Rørco AS rørleggerforretning
Fil:Wulfsberg byggmaker Langneset Rana.JPG|Wulfsberg byggmaker AS byggvareforretning
Fil:REMA Langneset Rana.JPG|Rema 1000 dagligvareforretning
Fil:ICA Langneset Rana.JPG|ICA dagligvareforretning


## Referanser
Johan Øian

**Johan Øian** (født i Os i Hedmark 8. juli 1915, død 4. oktober 1978) var en norsk pianist, arrangør og komponist. Han avla organisteksamen ved Trondhjems Musikkskole med Oskar Skaug som lærer.

Foruten konsertoppdrag, deriblant med Filharmonisk Selskaps Orkester, arbeidet han som musiker i NRK, der han begynte i Kringkastingsorkestret i 1946 og virket som orkesterpianist og akkompagnatør fram til sin død. Han improviserte klaveroverganger i direktesending ved den ukentlige Meloditimen med Kringkastingsorkestret og Øivind Bergh som dirigent og programleder.

Videre akkompagnerte og arrangerte han populærmusikk og komponerte flere stykker for piano og orgel. Mest kjent er Øians melodier til en rekke populære barneviser, deriblant «Noen barn er brune» for Barnetimen, og «Nøtteliten», «Helene Harefrøken» og «Bolla Pinnsvin» til tekster av Alf Prøysen, innspilt med komponistens eget ensemble i 1955.

Hans «Festmarsj» og «Melodi Beguine» har oppnådd stor popularitet og er innspilt med Kringkastingsorkestret og Øivind Bergh.

I en årrekke spilte han i Den norske kammertrio med fiolinisten Aage Wallin og cellisten Arne Novang. Trioen var særlig aktiv på femti- og sekstitallet med jevnlige sendinger i NRK Radio.

## Referanser


## Eksterne lenker
*  Biografi i ''Norsk pop- og rockleksikon'' fra 2005
Princess Yachts

**Princess Yachts International plc** (til 2001 kalt Marine Projects plc) er et britisk verft grunnlagt i 1965 i Plymouth. 
Modellprogrammet for motorbåter strekker seg fra størrelser på 39 til 130 fot. I USA ble Princess-båter i mange år solgt under navnet Viking Sport Cruiser.

## Historie
Den første båtmodellen kom 1967 og het *Project 31*. Fram til i dag har Princess laget over 80 båtmodeller og er en av de store aktørene på båtmarkedet.

## Modellprogram
For modellutvalg pr dd, se Princess' hjemmesider.

### Modellhistorikk fra 1967 til 2013
Denne tabellen skal være tilnærmet komplett for årene 1967 til 2013.

## Eksterne lenker
https://www.princess.co.uk/about-us/princess-heritage/
Robbie Robinson

**Robbie Robinson** (født oktober 1879 i Sunderland, død 1951) var en engelsk fotballspiller. Mest kjent er han fra tiden som spiss i Liverpool FC. 

Robinson spilte for amatørklubbene *South Hylton* og *Sunderland Royal Rovers*, samt Sunderland, før han ble hentet til Liverpool av manager Tom Watson i februar 1904. Debuten hans kom 13. februar i hjemmekampen på Anfield mot Stoke, i en kamp som endte 0-0. Hans første mål for klubben kom 9 dager senere, i hjemmekampen mot Middlesbrough. Han scoret kampens eneste mål i 1-0 seieren. Robinson spilte 9 kamper til, og scoret 5 mål for klubben denne sesongen, men det var ikke nok, i det Liverpool endte et poeng bak Stoke på tabellen, og rykket dermed ned til 2. divisjon i The Football League.

I sesongen 1904/1905 scoret Robinson 23 mål, og ble med det klubbens topscorer. Liverpool vant 2. divisjon to poeng foran Bolton, og var dermed igjen klare for 1. divisjon.

I sesongen 1905/1906 vant Liverpool sin andre tittel i den øverste divisjonen, etter at laget endte fire poeng foran Preston. Robinson scoret 11 mål denne sesongen.

Han ble etter dette av en eller annen grunnet flyttet fra angrepsspiller til forsvarsspiller. Han beholdt plassen sin på laget i sin nye posisjon, og ble værende hos de røde frem til 1912. Han spilte totalt 271 kamper, og scoret 64 mål for klubben. I sesongen 1910/1911 var han den eneste på laget som spilte samtlige av de 40 kampene Liverpool var involvert i.

I 1912 byttet han klubb til en av naboklubbene, Tranmere.

Robinson døde i 1951, 72 år gammel.

## Statistikk
### Kamper
**Liverpool**
* **1904-1912:** **Ligakamper:** 254 kamper – 63 mål.
* **1904-1912:** **Totaly kamper:** 271 kamper – 64 mål.

### Medaljer
**Liverpool**
* **1904/1905:** 2. Divisjon. – Vinner
* **1905/1906:** 1. Divisjon. – Vinner

## Se også
* Statistikk om Liverpool FC

## Eksterne lenker
* Profil på LFChistory.net
Lise Beate Bye

**Lise Beate Bye** (født 2. september 1982 i Trondheim) er en norsk fotballkeeper. I begynnelsen av karrieren spilte hun for Klæbu og Byåsen, før hun meldte overgang til Medkila. Hun vant et overraskende cupgull med Medkila i 2003. I 2005 dro hun til toppserielaget Trondheims-Ørn.

I sesongen 2006 ble Bye leid ut til Kolbotn, som led av keepermangel på grunn av skader på sine keepere. Det ble da avtalt at Lise Beate Bye ikke skulle spille den siste seriekampen mot Trondheims-Ørn. Kolbotn brøt derimot denne avtalen, og vant 2-0 over Ørn med Lise Beate Bye i mål. Med denne seieren vant Lise Beate Bye og Kolbotn seriegull på bedre målforskjell enn Ørn. Kolbotns brudd på avtalen vakte sterke reaksjoner blant Ørn-trener Gøril Kringen og resten av Trondheims-Ørn.

Lise Beate Bye har ikke spilt noen landskamper.

## Meritter
* Seriegull 2006 (med Kolbotn)
* Cupmester 2003 (med Medkila)

## Referanser
Helge Sverre Nesheim

**Helge Sverre Nesheim** (1919–2012) var en norsk barneunderholder og kringkastingsmann. 

Nesheim var født i Skåre ved Haugesund. Han var utdannet lærer og kom i kontakt med radio via skolekringkastingen. Hans vennlige haugesundsstemme ble særlig kjent gjennom NRKs populære radioprogrammer ''Barnetimen for de minste'' og *[[Lørdagsbarnetimen]]*. Der kom han med som programleder i pionertida på 1950-tallet, sang viser og hadde flere opplesningsserier for barn, blant annet bygd over egne barndomsopplevelser. Omkring 1960 overtok han som leder for barne- og ungdomsavdelingen i NRK etter Lauritz Johnson. Sammen med Ragne Tangen laget han det første norske barne-TV-programmet *[[Kosekroken]]* som ble sendt fast hver fredag fra høsten 1960. Han var også med å lede programmet.

Helge Sverre Nesheim skrev, oversatte og redigerte også enkelte barnebøker og samlinger med populære sanger, blant annet sin egen julefortelling *Imal, Levi og Lea* fra 1956 og samlingene *Morn igjen* fra 1957 og *De 100 beste for allsang* fra 1961. Flere av visetekstene hans fikk melodier av NRK-akkompagnatøren og komponisten Johan Øian. 

Helge Sverre Nesheim spilte dessuten inn plater, deriblant *Troll i eske* sammen med dukkespilleren Birgit Strøm i 1969, en samling med norske versjoner av de populære barnesangene til den svenske musikkpedagogen Gullan Bornemark. Han ga også ut LP-en *[[Titelitue]]* i 1975, sammen med musikeren Harald Gundhus.

## Referanser
B (andre betydninger)

**B** er den andre bokstaven i det latinske alfabetet, se B.

Det finnes også en kyrillisk bokstav av samme utseende, **В**, se В.

**B** kan også være:

***B** er det kjemiske symbolet for grunnstoffet bor.
***b** er en forkortelse for bit, og **B** for byte.
***B** er en blodtype.
***B** er en tone; på norsk betyr B b for H, på engelsk betyr B norsk H.
***B** er symbolet for bel i SI-systemet.
***B** er sifferet som representerer tallet elleve i sekstentallsystemet.

## Se også
*ß
Jacoby Shaddix

**Jacoby Dakota Shaddix** (født 28. juli 1976 i Mariposa, California) er en amerikansk sanger. Han er vokalist i nu metalbandet Papa Roach. Han var med på å stifte bandet i 1993, sammen med trommeslageren David Buckner, han er også programlederen i Scarred.

## Eksterne lenker
* 
* 
* 
*
Princess

**Princess** kan referere til: 
* Princess Yachts, et britisk verft
* Princess (film), en dansk film fra 2006
* Princess (navn), et kvinnenavn
Friedrich Adolph Traun

**Friedrich Adolph Traun** (født 29. mars 1876 i Wandsbek, død 11. juli 1908 i Hamburg) var en tysk tennisspiller og sportsutøver.  

Traun deltok under de første olympiske lekene i moderne tid 1896 i Athen. Han kom på tredjeplass i sitt innledende heat på 100 meter og kom ikke til finalen. 

I tennisturneringen møtte han i første omgang John Pius Boland som han tapte for, Boland vant hele turneringen. I doubleturneringen spilte Traun sammen med Boland, i finalen møtte de 
Dionysios Kasdaglis og Demetrios Petrokokkinos som de beseiret og Traun ble olympisk mester og Boland vant sin andre olympiske tittel.

Etter sin olympiske triumf emigrerte han til USA for noen år. Han returnerte til Tyskland og ble funnet død på et hotellrom i Hamburg. 

## OL-medaljer
* 1896  Athen -  **Gull** i tennis, double (sammen med John Pius Boland)

## Referanser


## Eksterne lenker
*
Möckmühl

**Möckmühl** er en by i delstaten Baden-Württemberg i Tyskland. Byen ligger i nærheten av Heilbronn ved elven Jagst, og har omtrent 8.00 innbyggerne. 
Möckmühl ble grunnlagt på 779-tallet, iallfall ble byen nevnt som *Meitamulen* i et dokument fra klosteret Fulda. Byen har et hyggelig middelaldersk sentrum og et lite slott. Götz von Berlichingen, kjent fra Goethes drama, var der i to år som württembergisk embetsmann, men ble arrestert i forbindelse med en militær konflikt (den tyske bondekrigen). Under tredveårskrigen døde omtrent 80% av befolkningen. 

I andre verdenskrig ble Möckmühl lite skadet, ved at befolkningen fikk forsvarstroppene til å dra bort. 
Landsbyene Züttlingen, Ruchsen, Korb (med Hagenbach og Dippach), Bittelbronn og Siegelbach hører til Möckmühls bykommune.
Möckmühl har tilslutning til motorvei A81 Würzburg-Heilbronn (Stuttgart) og på stasjonen stopper ekspresstoget som forbinder Stuttgart med Würzburg.


Fil:Moeckmuehl.jpg|Möckmühl, evangelisk kirke og rådhus
Fil:Burg-moeckmuehl.JPG|Möckmühl, slottet.
Fil:Möckmühl.jpg|Möckmühl, fugleperspektiv
Fil:Moeckmuehl um 1640 De Merian Sueviae 169.jpg|Möckmühl, ca. 1640. (Matthäus Merian)
Fil:Möckmühl2.JPG|Elven Jagst renner gjennom byen
Fil:Jagst Möckmühl1.JPG|Jagst

## Eksterne lenker
*
Fleetwood Rangers FC

**Fleetwood Rangers Football Club** var en fotballklubb i England. Klubben ble stiftet i 1889, og ble lagt ned i 1899. Klubben var en av stifterne i Lancashire League. I 1897 ble klubben med i The Lancashire Combination hvor de spilte frem til klubben ble lagt ned.

## Resultater

* **Forklaringer:** **LL** = Lancashire League. **LC** = Lancashire Combination. **K** = Kamper. **V** = Vunnet. **U** = Uavgjort. **T** = Tap. **MF** = Mål for. **MI** = Mål innsluppet. **P** = Poeng. **Pos** = Sluttplassering på tabellen.

## Eksterne lenker
Informasjon på Football Club History Database
C (andre betydninger)

**C** er den tredje bokstaven i det latinske alfabetet, se C.

Det finnes også en kyrillisk bokstav av samme utseende, **С**, se С.

Som romertall representerer *C* tallet 100.

**C** kan også være:
* Programmeringsspråk:
** Programmeringsspråket C, som er vanlig på UNIX-systemer.
** Programmeringsspråket C++.
** Programmeringsspråket C#.
* Det kjemiske symbolet for grunnstoffet karbon.
* I tonal musikk er C navnet på en tonen som er først i en C-dur-skala, med et svingningstall på 262 Hertz eller halveringer og dobleringer av dette tallet.
* «Se» i SMS-språk.
* Vitamin C.
* **℃** er symbol for **[[Grad celsius|grader celsius]]**, en måleenhet for temperatur.
* I SI-systemet:
** Liten **c**: Prefiks for centi (en hundredel, 10⁻²)
** Stor **C**: Den avledede enheten coulomb for elektrisk ladning.
* Betegnelse for 100 i romertallene (*Centum* på latin).
* Lyshastigheten, *c*.
* Sifferet som representerer tallet tolv i sekstentallsystemet.
D (andre betydninger)

**D** er den fjerde bokstaven i det latinske alfabetet, se D.

**D** kan også være:

***d** er symbolet for SI-prefikset desi.
***d** brukes ofte i geometri om diameteren til en sirkel.
*På biler er **D** nasjonalitetsmerket for Tyskland.
***D** er romertallet for 500.
*Programmeringsspråket D
*Sifferet som representerer tallet tretten i sekstentallsystemet.
*kort for **d**ick (norsk: penis)
*SMS-uttrykk for ordet **det**, som uttales likt
F (andre betydninger)

**F** er den sjette bokstaven i det latinske alfabetet, se F.

**F** kan også være:

* Fluor, grunnstoff med kjemisk symbol F
* Fahrenheit, måleenhet for temperatur , °F
* f, brukes ofte i grammatikk om hunkjønn (for *genus femininum*)
* Biler fra Frankrike bruker nasjonalitetsmerke F
* F (lokomotiv), svensk elektrisk lokomotiv
* Farad i SI-systemet, symbol F
* Femto, SI-prefiks med symbol f
* 15 (tall), representert med sifferet F i sekstentallsystemet
* Frekvens, ofte betegnet f

## Musikk
*Skala (musikk), tonen F
*Dynamikk (musikk), f – forte
*F-dur
*F-moll
Richard Christopher Carrington

**Richard Christopher Carrington** (1826–1875) var en engelsk astronom som oppdaget solens differensialrotasjon ved hjelp av observasjoner av solflekkene i 1863. I 1859 observerte han og en annen engelsk astronom, Richard Hodgson, uavhengig av hverandre, for første gang en solerupsjon. På grunn av en variasjon observert i magnetometeret i Kew Gardens og en geomagnetisk storm storm påfølgende dag, mistenkte Carrington at det var en sammenheng mellom solerupsjonen og disse jordiske hendelsene. 

Selv om Carrington ikke oppdaget den 11-årlige solflekksyklus, skulle hans observasjoner etter han hadde hørt om Heinrich Schwabe føre til at nummereringen av syklene ble knyttet til hans navn. Således var solflekksmaksimum i 2002 av den 23. «Carringtonsyklus». Carrington fastslo også elementene ved solens rotasjonsakse på grunnlag av solflekksbevegelsene, og hans resultater ble stående også inn på 2000-tallet.

Carringtonrotasjon er et system for måling av sollongituder basert på hans observasjoner av de lavlatitude solrotasjonsrater.

Carrington foretok de første observasjoner som førte til oppdagelsen av Spörers lov. 

Han vant Royal Astronomical Societys gullmedalje i 1859.

## Bibliografi
* (1855): ''Results of Astronomical Observations Made at the Observatory of the University, Durham ...''
* (1857): ''Catalogue of 3735 Circumpolar Stars''
* (1863): ''Observations of the Spots on the Sun from 1853 to 1861''

## Referanser


## Eksterne lenker
* Biografi ved High Altitude Observatory
* ''The Sun Kings'' – biografi
* ''Solarstorms.org'' – Omfattende historie om Carrington ved astronomen Sten Odenwald
Byggeindustrien

***Byggeindustrien*** – etablert 1968 – er et faglig og næringspolitisk organ for byggenæringen i Norge. 

Innad i næringen har *Byggeindustrien*, og det tilhørende nettstedet bygg.no, som oppgave å gi sine primære målgrupper – planleggere/prosjekterende, utførende bygg- og anleggsbedrifter, maskineiere/brukere, byggherrer og eiendomsselskaper – løpende informasjon om alt vesentlig som skjer i og for næringen (teknikk, administrasjon, økonomi, jus m.v.). 

Utad skal bladet holde samfunnet – særlig alle offentlige myndighter, adekvate institusjoner og organisasjoner, massemedia m.v. – kontinuerlig orientert om byggenæringen og dens syn på aktuelle faglige og næringspolitiske spørsmål. 

Bladet legger stor vekt på aktuelle reportasjer og har i hvert nummer bred nyhetsdekning fra inn- og utland.

*Byggeindustrien* har fått Fagpresseprisen 2 ganger, senest i 1994. 

## Redaktører
*Per Helge Pedersen (1992-2014)
*Arve Brekkhus (2014- )

## Referanser


## Kilder
**[[Fagpressekatalogen]]*

## Eksterne lenker
* Bygg.no
Åkertistel

**Åkertistel** (*Cirsium arvense*) er en kraftig plante med 50-130 cm høye, opprette stengler. Den kjennes spesielt på de stikkende tornene på bladene. Diameter på blomsterkurven er ca. 15-25 mm. Det er en liten fiolett blomst som blomstrer fra juli til september. Åkertistel anses som ugress.

## Eksterne lenker
*
Rebecca

:*For den am. filmen av Alfred Hitchcock fra 1940, se [[Rebecca (film)]]*

**Rebecca** eller **Rebekka** er et hebraisk jentenavn som betyr *hun som binder* eller *er bundet*, som holder sine løfter. 
Navnedag: 1. oktober.

I Bibelen er Rebekka navnet på Isaks kone.

## Etymologi
*Rebecca* er den latinske formen av det greske navnet *Rhebekka* (gresk: Ῥεβέκκα), som igjen har opprinnelse i hebraiske *Rivqa* (hebraisk: רִבְקָה). Navnet betyr trolig «hun som binder» eller «er bundet»

*Rebekka* er den tyske, nederlandske og nordiske formen av *Rebecca*.

## Utbredelse
*Rebekka* er nevnt i 29 vers i Bibelen, og er dermed blant de 10 oftest nevnte kvinnenavnene i Bibelen.

*Rebecca* har vært et vanlig navn i England siden 1600-tallet.

*Rebecca* har i mange år vært et populært navn i USA.

|}

## Referanser


## Eksterne lenker
*
Hoberg skole

**Hoberg skole** er en barneskole i Ottestad i Stange kommune, 4&nbsp;km fra Hamar. Skolen ble bygd i 1976 og påbygd i 1999 og 2023. I 2002 var det ca. 330 elever på skolen.

## Eksterne lenker
* Hjemmeside